Ճանապարհային ոստիկանության 2-րդ սպայական գումարտակի 2-րդ վաշտի հետաքննիչի կողմից նյութեր են նախապատրաստվում հունիսի 18-ին Շիրակի մարզում տեղի ունեցած ավտովթարի փաստով։ Ինչպես հայտնում է ֆոտոլրագրող Գագիկ Շամշյանը, այդ օրը, կեսօրին Արթիկ քաղաքի գաղութի ճանապարհին բախվել են Mercedes մակնիշի 78 VN 887 համարանիշի և Opel մակնիշի 34 ԼT 408 համարանիշի ավտոմեքենաները։ Բախումից հետո Opel-ը դուրս է եկել երթևեկելի գոտուց և բախվել բետոնե սյանը։ Ըստ նախնական տեղեկությունների՝ վթարի հետևանքով, բարեբախտաբար, զոհեր և վիրավորներ չկան։ Ճանապարհային ոստիկանությունը պարզում է վարորդների ինքնությունը։